**SVEUČILIŠTE U ZAGREBU FILOZOFSKI FAKULTET**

**IVANA LUČIĆA 3**

**10000 ZAGREB**

**OIB: 90633715804**

**RKP: 1958**

**OBRAZLOŽENJE OPĆEG DIJELA FINANCIJSKOG PLANA ZA 2025. - 2027. GODINU**

**PRIHODI I PRIMICI**

Ukupno planirani prihodi za 2025. godinu iznose 35.389.168 eura. Najveći dio prihoda u 2025. godini odnosi se na izvor 11 Opći prihodi i primici i iznose 31.783.887 eura čime se financira nastavna i istraživačka djelatnost te stručni rad. Ovi prihodi u 2026. godini iznose 32.014.492 eura, a u 2027. 32.162.616 eura. Na izvoru 11 prihodi su utvrđeni na temelju Sveučilišnih limita i usklađenosti sa prijedlogom resornog ministarstva odnosno usvojenim Državnim proračunom RH.

Kod redovne djelatnosti Sveučilišta u Zagrebu planirane su plaće i materijalna prava zaposlenika. Za plansko razdoblje 2025. ovaj iznos je 29.982.783 eura. Projekcija za 2026. iznosi 30.129.896, a za 2027. je 30.277.744 eura. Programsko financiranje obuhvaća subvencije participacija školarina i potpore znanosti i za 2025. godinu iznosi 1.675.020 eura što je manje od plana za 2024. godinu. Za 2026. iznos je 1.728.512 eura, a za 2027. je 1.728.788 eura.

Na izvoru 31 Vlastiti prihodi planiran je prihod u iznosu 899.400 eura. Najveći dio prihoda planiran je od obavljanja dopunske djelatnosti, odnosno programa cjeloživotnog obrazovanja i stalnog usavršavanja koje izvode Centar za strane jezike, Croaticuma i Centar za obrazovanje nastavnika. Značajan dio planiranih prihoda čine i najamnine, kotizacije, promocije, provjere vjerodostojnosti diploma i prihodi od stručnih projekata, elaborata i ekspertiza. Za naredno razdoblje planirani su viši godišnji iznosi.

Na izvoru 43 Prihodi za posebne namjene planirani su prihodi u iznosu 1.096.744 eura. Najveći dio prihoda odnosi se na prihode od školarina prijediplomskih i diplomskih studija (cca. 38%) te doktorskih studija i sveučilišnih specijalističkih studija (cca. 36%). Prihodi od upisnina čine 18%, a ostalo izvanredni studij bibliotekarstva.

Na izvoru 51 Pomoći EU planirani su prihodi u iznosu 676.357 eura iz programa Obzor, Erasmus + i ostalih EU projekata. Prihodi se ciklički ostvaruju.

Na izvoru 52 Ostale pomoći planirani su prihodi za 2025. od Hrvatske zaklade za znanost (HRZZ) u iznosu od 569.112 eura namijenjeni za projektno financiranje znanstvene djelatnosti i za financiranje doktoranada i poslijedoktoranada. Ministarstvo znanosti, obrazovanja i mladih financira lektorsku djelatnost u iznosu od 150.000 eura. Sveučilište u Zagrebu doznačiti će nam 100.000 eura za Erasmus+ projekt kojeg smo koordinatori. Planirani su prihodi i za druge vrste projekta u iznosu od 110.865 eura.

**RASHODI I IZDACI**

Ukupni planirani rashodi za 2025. godinu iznose 35.655.434 eura.

Najveći dio rashoda odnosi se na izvor 11 Opći prihodi i primici. Troškovi ovog izvora su rashodi za zaposlene u iznosu od 29.546.943 eura, dio materijalnih troškova u iznosu od 2.050.325 eura i oprema i knjige u iznosu od 183.319 eura.

Na izvoru 31 rashodi iznose 946.250 eura. Iz ovog izvora financiraju se rashodi za zaposlene i materijalni troškovi u odnosu 60:40 koji su potrebni za obavljanje dopunske djelatnosti.

Na izvoru 43 rashodi iznose 1.170.404 eura. U strukturi rashoda koji se pokrivaju iz ovog izvora izdaci za zaposlene planirani su u iznosu 599.895 eura, a materijalni rashodi u iznosu od 531.239 eura. Za 2026. i 2027. planirani su isti rashodi.

Na izvoru 51 rashodi iznose 778.949 eura u 2025. godini. Rashodi se odnose na troškove vezane za provođenje EU projekta. U narednim godinama se smanjuju.

Na izvoru 52 rashodi iznose 971.944 eura za 2025. godinu. Rashodi koji se tu financiraju su: lektorati, doktorandi i poslijedoktorandi i projekti.

Na izvoru 61 rashodi za 2025. iznose 4.000 eura.

**PRIJENOS SREDSTAVA IZ PRETHODNE I U SLIJEDEĆU GODINU**

Donos sredstava u 2025. iznosi 460.274 eura, a odnos u 2026. je 194.008 eura i u 2027. je 22.547 eura. Struktura donosa je slijedeća: izvor 51 Pomoći EU 270.575 eura, izvor 43 Prihodi za posebne namjene 73.660 eura, izvor 52 Ostale pomoći 61.189 eura, izvor 31 Vlastiti prihodi 46.850 eura i izvor 61 Donacije 8.000 eura. Kod izvora 51 donos se odnosi na Obzor projekte (CAPONEU i SOCGLOBE) u iznosu 253.098 eura, te ostalih Erasmus+ projekta. Prihodi su ostvareni u 2024. godini. Na izvoru 43 planiran je donos u iznosu 73.660 eura a namijenjen je za plaćanje rashoda doktorskih studija i sveučilišnog specijalističkog studija. Donos na izvoru 52 odnosi na projekte. Na izvoru 31 vlastiti prihodi donos se odnosi za pokrivanje planiranih rashoda za obavljanje dopunske djelatnosti. Na izvoru 61 prikazan je donos od projekta koji Fakultet ima sa neprofitnom organizacijom.

**UKUPNE I DOSPJELE OBVEZE**

|  |  |  |
| --- | --- | --- |
|  | Stanje obveza na dan 31.12.2023. | Stanje obveza na dan 30.06.2024. |
| Ukupne obveze | 2.580.596,39 eura | 2.703.567,47 eura |
| Dospjele obveze | 7.273,85 eura | 13.410,36 eura |

Stanje obveza na kraju izvještajnog razdoblja 2023. iznosi 2.580.596,39 eura. Od ukupnih obveza nedospjele obveze iznose 2.573.322,54 eura, a odnose se na plaće i naknade za prosinac, režijske troškove, materijalne troškove i ostale obveze za financijsku i nefinancijsku imovinu koje dospijevaju na naplatu u 2024.

U strukturi nedospjelih obveza plaće i ostale naknade za prosinac iznose 2.208.583,43 eura, dobavljači 224.899,95 eura, a međusobne obveze subjekata, tj. obveze za povrat u proračun koje refundira HZZO iznose 106.485,00 eura, te ostalih obveza.

Dospjele obveze iznose 7.273,85 eura i dio je već podmiren u 2024. godini. Računi su zaprimljeni na samom kraju mjeseca s valutom plaćanja od nekoliko dana.

Stanje obveza na kraju izvještajnog razdoblja lipnja 2024. iznosi 2.703.567,47 eura. Od ukupnih obveza nedospjele obveze iznose 2.690.157,11 eura, a odnose se na plaće i naknade za lipanj, režijske troškove, matrijalne troškove i ostale obveze za nefinancijsku imovinu koje dospijevaju na naplatu u srpnju 2024.

U strukturi nedospjelih obveza plaće i ostale naknade za lipanj iznose 2.540.489,33 eura, dobavljači 52.968,13 eura, a međusobne obveze subjekata tj. obveze za povrat u proračun koje refundira HZZO iznose 63.543,88 eura, te ostalih obveza.

Dospjele obveze iznose 13.410,36 eura i dio je već podmiren u srpnju 2024. Računi su zaprimljeni na samom kraju mjeseca s valutom plaćanja od par dana.

U Zagrebu, 13. prosinca 2024.

Dekan:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izv. prof. dr. sc. Domagoj Tončinić